Will Poulter Secara Rasmi Sertai Guardians of the Galaxy Vol. 3 Sebagai Adam Warlock
Sejak nama Adam Warlock disebut dalam filem kedua Guardians of the Galaxy, ramai peminat mula meletakkan calon pelakon yang sesuai untuk membawa watak komik Marvel terkenal itu. Dan kini, segala teka-teki dan khabar angin media mahupun peminat sudahpun berakhir selepas pengarah James Gunn mengumumkan pelakon yang akan memainkan peranan tersebut.  Menerusi perkongsian di media sosial Twitter, James Gunn mendedahkan bahawa bintang Maze Runner, Will Poulter akan menyertai Guardians of the Galaxy Vol. 3 sebagai Adam Warlock.  Guardians of the Galaxy Vol. 3  Khabar angin mengenai penyertaan Poulter sebagai Adam Warlock sudah berputar di media-media hiburan sejak hujung minggu yang lalu. Kebiasaannya, James Gunn akan memberi reaksi kepada setiap khabar angin yang ditimbulkan blog atau website hiburan, tetapi ketiadaan respon mengenai laporan Poulter telah meninggalkan tanda tanya kepada peminat. Gunn akhirnya mengeluarkan satu perkongsian yang mengesahkan penglibatan Poulter dalam filem GOTG Vol. 3 yang akan datang.  Gunn dan eksekutif Marvel Studios dilaporkan sudah memulakan pencarian pelakon untuk peranan Adam Warlock pada akhir bulan Ogos yang lalu, dengan beberapa nama telah disenarai pendek, termasuklah Rege-Jean Page dan George MacKay. Adam Warlock pertama kali digoda dalam salah satu babak pasca-kredit Guardians of the Galaxy Vol. 2 pada 2017, dimana kita melihat Pendeta Tertinggi Sovereign, Ayesha (Elizabeth Debicki) memperkenalkan pod kelahiran yang mengandungi “langkah seterusnya dalam evolusi kami,” yang dia namakan Adam. Guardians of the Galaxy Vol. 2  Bagaimana watak ini akan mempengaruhi plot GOTG Vol. 3 masih belum dapat diketahui, tetapi kita boleh beranggapan bahawa dia mungkin akan membalas dendam terhadap Guardians bagi pihak Ayesha.  Butiran plot GOTG Vol. 3 masih lagi disimpan rapi, tetapi kita mengentahui bahawa Gamora akan memainkan peranan besar dalam filem yang akan datang, dan hubungannya dengan Nebula akan menjadi fokus utama. Apapun kita nantikan perkembangan terbaru dari James Gunn di masa hadapan. Produksi Guardians of the Galaxy Vol. 3 akan bermula pada November ini, dan akan menemui penonton pada 5 Mei 2023. Guardians of the Galaxy Vol. 3  Strim Guardians of the Galaxy Vol. 2